《惠州野吏亭》
宋代·黄仲通

危亭治旧基，登览一何奇。
万态罗浮景，三章宰辅诗。
岚光如画处，霁色乍开时。
味此休间趣，惟予野吏知。

作者简介：（986—1059）宋韶州曲江人，名正，以字行。仁宗天圣二年进士。授大名府司理参事。王洙主河北漕，辟为卫州推官。以王旦、杜衍荐改著作佐郎。历知惠州。侬智高攻广州，仲通在惠加强战备，民赖以无恐。秩满乞归。